Apr 12,2015
త్వరలో బ్యాంకింగ్‌ సెక్టార్‌లో మార్పులు : రాజన్‌
              పుణె: స్థిర ఉత్పన్నాలు, ఐటి ఆధారిత బ్యాంకింగ్‌తో సమీప భవిష్యత్తులో భారత బ్యాంకింగ్‌ సెక్టార్‌లో పలు మార్పులు చోటుచేసుకుంటాయని ఆర్‌బిఐ గవర్నర్‌ రఘురాం రాజన్‌ అన్నారు.ఆయన శుక్రవారం పుణెలోని నేషనల్‌ ఇన్‌స్టిట్యూట్‌ ఆఫ్‌ బ్యాంక్‌ మేనేజ్‌మెంట్‌ 11వ స్నాతకోత్సవ కార్యక్రమంలో మట్లాడారు. పబ్లిక్‌ సెక్టార్‌ బ్యాంకింగ్‌ లో కూడా స్వల్ప మార్పులు చోటుచేసుకుంటాయని అన్నారు. వచ్చే రెండు సంవత్సరాలలో పేమెంట్‌, చిన్న ఫైనాన్స్‌, తపాలా బ్యాంకులకు ఆర్‌బిఐ లైసెన్సులు ఇచ్చే అవకాశాలు ఉన్నట్లు తెలిపారు. ప్రధాన ఆర్థిక సలహాదారు అరవింద్‌ సుబ్రమణియన్‌ మట్లాడుతూ.. భారత్‌ 'వెలుగు దివ్వె' అన్నారు. ప్రస్తుతం భారత్‌ చైనా ఆర్థిక వృద్ధి రేటును అధిగమించిందని తెలిపారు. నైపుణ్యం కలిగిన మానవవనరులు సులభంగా దొరకవనీ, దీనికోసం దేశం నిరంతర అన్వేషణ కొనసాగించాల్సి ఉందన్నారు. ఆర్థిక వృద్ధితో సామాజిక అంశాల్లో భారత్‌ యూరప్‌ కంటే ముందంజలో ఉందన్నారు. వృద్ధి రేటులో ప్రజాస్వామ్యం కీలక పాత్ర పోషిస్తుందని అన్నారు.
మీ స్నేహితులకు రికమెండ్ చెయ్యండి